Alari Purju

Alari Purju (sündinud 10. jaanuaril 1953 Tallinnas) on eesti majandusteadlane, professor.

Haridus
Ta on lõpetanud Tartu 1. Keskkooli 1971, TRÜ majandusteaduskonna majandusküberneetika erialal 1976; aspirant Eesti NSV TA Majanduse Instituudis 1981–85.

Täiendusõpe
Bentley Kolledž (USA) 1991; Kesk-Euroopa Ülikool (Praha) 1991–92.

Teaduskraad
Majandusteaduste kandidaat 1988; magistrikraad majanduse alal (New Yorgi osariigi Ülikool Albanys ja Kesk-Euroopa Ülikool Prahas), USA sertifikaat 1995.

Teenistuskäik
Tartu Aparaadiehitustehase arvutuskeskuse insener 1976–78; Eesti NSV TA Majanduse Instituudi insener 1978; Majanduse Instituudi vaneminsener 1980–81, nooremteadur 1981–88.
TTÜs 1988–…: statistika kateedri tunnitasuline õppejõud 1988–91; sotsiaal- ja majandusanalüüsi labori teadur 1988, vanemteadur 1988–92; teoreetilise majandusteaduse ja -metodoloogia instituudi vanemteadur 1992–94; territoriaalmajanduse instituudi regionaalökonoomika aseprofessor ja õppetooli juhataja 1994–97, avaliku sektori ökonoomika professor ja õppetooli juhataja 1997–2002; majandusteaduskonna prodekaan 1992–96, dekaan 1996–2004; majanduse instituudi avaliku sektori ökonoomika professor ja õppetooli juhataja 2002–05, erakorraline vanemteadur (0,25 koormusega) 2005–2009; avaliku sektori majanduse instituudi avaliku sektori ökonoomika õppetooli professor 2009-2013; ehitusteaduskonna logistikainstituudi direktori kt 2013-2016; mehaanikateaduskonna mehaanika ja tööstustehnika instituudi logistika õppetooli ja ehitusteaduskonna logistikainstituudi tarneahela juhtimise õppetooli külalisprofessor 2013-2016; mehaanikateaduskonna mehaanika ja tööstustehnika instituudi logistika õppetooli külalisprofessor 2016; inseneriteaduskonna mehaanika ja tööstustehnika instituudi külalisprofessor 2017
Eesti Tuleviku-uuringute Instituudi projektijuht 1992–95; lugenud lühikursusi Sisekaitseakadeemias ja Eesti Diplomaatide Koolis. Eesti Vabariigi Majandusministeeriumi nõunik 1997–99; EBSi sotsiaalteaduste instituudi direktor, majandusteooria õppetooli juhataja ja professor 2005–2009; EBSi külalisprofessor (0,50) 2016-...
Aastal 2007 töötas Maailmapangas konsultandina projekti “Kasv ja areng” (Growth and Development) raames.

Teadustöö mujal
külalisuurija Viini Teadusuuringute Instituudis 1992, Stockholmi Majandusülikooli Ida-Euroopa Majanduse Instituudis 1993; iga-aastased loengud Mikkeli Polütehnikumis Soomes 1994–1998 ja Lappeenranna Tehnikaülikoolis 1998–…; Jaapani Planeerimisagentuuris 1998, Turu kaubandusülikooli külalisprofessor ja Soome Majandusuuringute Instituudi külalisuurija 2004.

Teadustöö põhisuunad
Investeeringute optimaalsus ja põhifondide taastootmine; üleminekumajanduse ja erinevate majandussüsteemide võrdlev analüüs; avaliku sektori majandus; väliskaubanduspoliitika.
Avaldanud ligi 110 teaduspublikatsiooni. Tema juhendamisel on kaitstud 20 magistriväitekirja ja 1 doktoritöö.

Teadusorganisatoorne ja -administratiivne tegevus
Noorte Majandusteadlaste Klubi juhatuse liige, klubi väljaande toimetaja 1981–84; Eesti Majandusteaduse Seltsi liige 1982–…; AIESECi nõuandva kogu liige; Konjunktuuriinstituudi majandusekspert; Teaduskompetentsi Nõukogu liige 2001–06; Eesti Vabariigi Presidendi Akadeemilise Nõukogu sotsiaalteaduste ekspertkomisjoni liige 2001–06. Kuulus Eesti Majandusministeeriumi töögruppi (Ida-Euroopa majandusreformide kogemuste üldistamine Eesti jaoks) 1991, Eesti Rahandusministeeriumi töögruppi (erastamisväärtpaberite kasutamise kontseptsiooni väljatöötamine) 1992–93, sidusjuht Eesti Rahandusministeeriumi ja Suurbritannia konsultatsioonifirmade töögrupis (investeerimisfondi seaduse väljatöötamine ja fondide tegutsemise täiendav regulatsioon) 1993–94.
Ameerika Majandusteaduse Assotsiatsiooni liige 1995–…; Euroopa Majandusteaduse Assotsiatsiooni liige 2005–… Koos Erik Tergiga viis läbi koolitusprogrammi Riigikogu komisjonide liikmetele 1993–94; Eurostati nõuandva kogu liige 2006; Euroopa Komisjoni ekspert 7. raamprogrammi taotluste evalveerimisel 2007; Balti Uuringute Assotsiatsioon (AABS), liige 2012−...   
Ta on Üliõpilasselts Liivika vilistlane.

Tunnustused
Eesti Panga poolt Eesti krooni taaskehtestamise 2. aastapäeva puhul korraldatud esseekonkursi I auhind 1994.

Harrastused ja huvialad
Kirjandus, tennis. ÜS Liivika liige.

Kirjandus 
EE 2000, 14; EMajBL 2003; Tallinna Tehnikaülikooli professorid läbi aegade.

Isiklikku 
Tema isa oli majandusteadlane Endel Purju.

Viited

Välislingid 

Eesti majandusteadlased
Üliõpilasselts Liivika liikmed
Tallinna Tehnikaülikooli professorid
Hugo Treffneri Gümnaasiumi vilistlased
Tartu Ülikooli majandusteaduskonna vilistlased‎
Sündinud 1953